Liev Schreiber

She aghteyr Americaanagh eh Isaac Liev Schreiber (ruggit er 4 Jerrey Fouyir 1967). T'eh er ny gheddyn ram accolaidyn, goaill stiagh Aundyr Tony chammah's enmyssaghtyn da nuy Aundyryn Primetime Emmy as queig Aundyryn Golden Globe.

Ta filmyn leah lesh Schreiber goaill stiagh Party Girl (1995), The Daytrippers (1996), as Big Night (1996). Chloie eh 'sy chied tree fillym 'sy straih fillym atçhim Scream (1996–2000), ayns Ransom (1996), ayns The Hurricane (1999), ayns Hamlet (2000), ayns Kate & Leopold (2001), ayns The Manchurian Candidate (2004), ayns The Painted Veil (2006), ayns X-Men Origins: Wolverine (2009), ayns Pawn Sacrifice (2014), as ayns Spotlight (2015). Chloie eh ayns ny filmyn Isle of Dogs (2018), The French Dispatch (2021), as Asteroid City (2023) lesh Wes Anderson. Ren eh e chied çheet-magh stiureydagh lesh y fillym Everything Is Illuminated (2005).

Haink eh magh cloie er ardan Broadway da'n chied cheayrt ayns In the Summer House (1992). Chossyn eh Aundyr Tony da'n Aghteyr Taishbynit Share ayns Cloie er son e phaart myr Richard Roma 'sy chloie Glengarry Glen Ross (2005) lesh David Mamet. V'eh enmyssit da Aundyr Tony reesht er son e phaartyn 'sy chloie Talk Radio (2007) lesh Eric Bogosian, 'syn aavioghey A View from the Bridge (2010) lesh Arthur Miller, as 'syn aavioghey Doubt (2024) lesh John Patrick Shanley. Chammah's shen, chloie eh ayns Les Liaisons Dangereuses (2016).

Er y çhellveeish, chloie eh yn paart ennymagh 'sy straih drama Ray Donovan (2013–2020) lesh Showtime. Ren eh aavioghey yn paart 'sy fillym çhellveeish Ray Donovan: The Movie (2022). Chossyn eh enmyssaghtyn er son e phaart shen da tree Aundyryn Primetime Emmy as kiare Aundyryn Golden Globe. Chammah's shen, chloie eh Orson Welles 'sy fillym RKO 281 (1999) lesh HBO, as Otto Frank 'sy vyn-straih  A Small Light lesh Nat Geo (2023).

Kianglaghyn magh





Ronney:Ruggyryn 'sy vlein 1967
Ronney:Feallee vio
Ronney:Aghteyryn fillym firryn Americaanagh
Ronney:Scaa-screeudeyryn firryn Americaanagh
Ronney:Aghteyryn ardan firryn Americaanagh
Ronney:Aghteyryn çhellveeish firryn Americaanagh
Ronney:Screeudeyryn çhellveeish firryn Americaanagh
Ronney:Aghteyryn gamman-feeshan firryn Americaanagh
Ronney:Aghteyryn goo firryn Americaanagh
Ronney:Americaanee jeh sluight Germaanagh
Ronney:Americaanee jeh sluight Ewagh Ookraanagh
Ronney:Insheyderyn lioar-sheean
Ronney:Stiureyderyn fillym firryn Americaanagh
Ronney:Stiureyderyn fillym ass California
Ronney:Screeudeyryn ass California
Ronney:Aghteyryn ass California
Ronney:Gienteyderyn fillym firryn Americaanagh
Ronney:Gienteyderyn fillym ass California
Ronney:Feallee ass San Francisco
Ronney:Feallee ass Caayr York Noa
Ronney:Aghteyryn ass York Noa (steat)
Ronney:Sheerloayreyderyn firryn Americaanagh
Ronney:Sheerloayreyderyn Americaanagh er son VGYS-SGYF